Diari Oficial de la Generalitat Valenciana


Sumari del DOGV 4345, del 27-09-2002 (2002/9949)

Notificació de provisió de constrenyiment a Madorran Pérez, SL.
---------------------------------------------------------------

### Dades del document

Número de DOGV
:   4345

Data del DOGV
:   27-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9949


Organisme emissor
:   Agència Estatal d'Administració Tributària. Delegació de Navarra

Tipus de document
:   Anunci

Notificació de provisió de constrenyiment a Madorran Pérez, SL. [2002/A9949]
  
Mitjançant el present edicte, i ja que el deutor, inclòs en la relació que a continuació s'inserix, no ha pogut ser trobat al domicili que figura als registres de l'administració tributària, o que les persones que la legislació autoritza per a fer-se'n càrrec han al·legat diferents causes per a no rebre les notificacions, se li fa saber que:
  
Es notifica al deutor, d'acord amb l'article 103 del Reglament General de Recaptació (Reial Decret 1.684/1990, de 20 de desembre), que atés que no ha sigut satisfet el deute esmentat en el termini d'ingrés en període voluntari, de conformitat amb el que disposa l'article 127 de la Llei General Tributària, l'òrgan competent esmentat més amunt acorda:
  
«Fent ús de les facultats que em conferixen els articles 100 i 106 del Reglament General de Recaptació, liquide el recàrrec de constrenyiment pel 20% de l'import del deute pendent, i dicte provisió de constrenyiment perquè es procedisca executivament contra el patrimoni o garanties del deutor, si no n'efectua l'ingrés en els terminis indicats en l'article 108 de l'esmentat reglament.»
  
Recursos:
  
Recurs de reposició davant l'òrgan que ha dictat la provisió de constrenyiment, en el termini de 15 dies, comptadors des del sendemà de la recepció de la present notificació o reclamació economicoadministrativa, davant el tribunal competent de l'esmentada jurisdicció, en el mateix termini, sense que puguen simultaniejar-se ambdós recursos. La resolució de les reclamacions economicoadministratives correspondrà als òrgans economicoadministratius de la comunitat autònoma.
  
Motius d'impugnació:
  
El procediment de constrenyiment podrà impugnar-se pels següents motius (art. 138.1 de la Llei General Tributària i article 99.1 del Reglament General de Recaptació):
  
- Pagament o extinció del deute.
  
- Prescripció.
  
- Ajornament.
  
- Falta de notificació de la liquidació o anul·lació o suspensió d'esta.
  
- Defecte formal en el títol expedit per a l'execució.
  
Suspensió del procediment:
  
El procediment de constrenyiment, encara que s'hi interpose un recurs, sols se suspendrà en els termes i les condicions indicats en l'article 101 del Reglament General de Recaptació (RD 1.684/1990, de 20 de desembre).
  
Sol·licitud d'ajornament:
  
D'acord amb el que disposa l'article 48 del Reglament General de Recaptació, es podrà ajornar o fraccionar el pagament dels deutes en període executiu.
  
La presentació de les sol·licituds d'ajornament o fraccionament s'efectuarà en la delegació o administracions de l'Agència Estatal d'Administració Tributària del territori en què haja d'efectuar-se el pagament.
  
Lloc de pagament:
  
A l'entitat que presta el servici de caixa de la delegació o administració de l'Agència Estatal d'Administració Tributària.
  
Interessos de demora:
  
Les quantitats que es deuen, exclòs el recàrrec de constrenyiment, meritaran interessos de demora des del sendemà del venciment del deute en període voluntari fins a la data del seu ingrés. El tipus d'interés es fixarà d'acord amb el que disposen els articles 58 de la Llei General Tributària i el 36 de la Llei General Pressupostària, segons es tracte de deutes tributaris o no tributaris respectivament.
  
Costes:
  
Si es produïxen costes en el procediment, l'administració transferirà el seu import als deutors, d'acord amb el que disposen els articles 153 i 157 del Reglament General de Recaptació.
  
Terminis per a efectuar l'ingrés (art. 108 del Reglament General de Recaptació)
  
a) Si es rep la notificació entre els dies 1 i 15 de cada mes, fins al 20 de l'esmentat mes, o l'immediatament hàbil posterior.
  
b) Si es rep la notificació entre els dies 16 i últim de cada mes, fins al 5 del mes següent, o l'immediatament hàbil posterior.
  
Compareixença de l'interessat:
  
Així mateix, s'advertix el deutor que pot comparéixer, en representació pròpia o mitjançant un representant, en l'expedient executiu que se li seguix. Una vegada hagen transcorregut huit dies des de la publicació del present anunci, si l'interessat no hi compareix, se'l tindrà per notificat de totes les diligències successives fins que finalitze la substanciació del procediment, sense perjudici del dret que té de comparéixer.